23-jarige sterf in PE-vliegtuigongelukArgieffoto van ‘n Cherokee-vliegtuig (Foto: PiperPA-28-236DakotaC-GGFSPhoto4 deur Ahunt via Wikimedia Commons) ŉ 23-jarige vlieënier is Saterdag dood ná ŉ ligte vliegtuig by ŉ lughawe in Port Elizabeth neergestort het. “Paramedici is omstreeks 12:50 na die toneel ontbied,” het Chris Botha, woordvoerder van Netcare 911, in ŉ verklaring gesê. “Die Cherokee-vliegtuig het kort nadat dit opgestyg het, by die grensdraad neergestort en aan die brand geslaan.” Die man het beswyk aan sy beserings. Volgens Botha is die oorsaak van die ongeluk nog nie duidelik nie. Plaaslike owerhede stel ondersoek in. Maroela Media het Vrydagaand berig ‘n man is dood nadat sy mikrovliegtuig naby Randburg in Gauteng neergestort het.